b'\n_START_ARTICLE_\nAxinotarsus marginalis\n_START_SECTION_\nUtseende\n_START_PARAGRAPH_\nKroppen er 2,2-3 millimeter lang og er metallisk gr\xc3\xb8nnsvart, med sidene av brystskjoldet og spissen av dekkvingene r\xc3\xb8dgule. Ligner p\xc3\xa5 Axinotarsus pulicarius, men skilles p\xc3\xa5 lengden p\xc3\xa5 antennene og hannens dekkvinger. Hodet og brystskjoldet uten lange oppst\xc3\xa5ende h\xc3\xa5r. Antennene er svarte, men kan ha en r\xc3\xb8dlig farge. Hos hunnen rekker ikke antennene helt bak. De er festet like foran fasett\xc3\xb8ynene, de har elleve ledd. Dekkvingene har m\xc3\xb8rk oppst\xc3\xa5ende beh\xc3\xa5ring sammen med en finere liggende beh\xc3\xa5ring. Dekkvingene slutter ved sidekanten og mangler en innoverb\xc3\xb8yd fortsettelse litt inn under bakkroppen. Hos hanner er dekkvingene tvert avsk\xc3\xa5ret bak. Beina er svarte med noen r\xc3\xb8dgule fargeflekker, de ganske slanke, alle f\xc3\xb8tter har fem ledd.\n_START_SECTION_\nLevevis\n_START_PARAGRAPH_\nAxinotarsus marginalis er aktive om kvelden, de voksne (imago) finnes i juni og juli. Den tilh\xc3\xb8rer gruppen av insekter med fullstendig forvandling (holometabole insekter), som gjennomg\xc3\xa5r en metamorfose i l\xc3\xb8pet av utviklingen. Larvene er radikalt forskjellige fra de voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.'